MDNA

MDNA (משחק מילים שרומז לראשי התיבות MDMA – בעברית: אקסטזי) הוא אלבום האולפן ה-12 של הזמרת מדונה, אשר יצא ב-26 במרץ 2012. אלבום זה הוא האלבום הראשון של מדונה שלא יצא על ידי וורנר מיוזיק גרופ, חברת התקליטים בה הייתה חתומה מאז 1982. בדצמבר 2010 פרסמה מדונה הודעה בעמוד הפייסבוק הרשמי שלה, בה כתבה: ”זה רשמי! אני צריכה לזוז. אני צריכה להזיע. אני צריכה ליצור מוזיקה חדשה! מוזיקה שאוכל לרקוד איתה. אני בחיפוש אחרי האנשים הכי משוגעים, חולניים ורעים, כדי שאוכל לעבוד איתם. רק אומרת...”. ב-4 ביולי, מנהלה האישי של מדונה, גיא עוזרי, הודיע כי מדונה התחילה לעבוד באולפן על הקלטות אלבום האולפן ה-12 שלה. ב-15 בדצמבר 2011 הודיעה מדונה שהאלבום החדש יצא לאור באביב 2012, ושיהיה זה האלבום הראשון אותו היא מוציאה במסגרת חוזה התקליטים החדש שלה, עליו חתמה ב-2007. בחוזה מוסכם כי מדונה וחברת לייב ניישן יצרו שלושה אלבומים תחת אינטרסקופ רקורדס, אשר תשווק ותפיץ את האלבום. זמר קצר לאחר מכן נטען ב-NME שהסינגל הראשון מהאלבום יקרא "Give Me All Your Luvin'" והוא יצא לאור בינואר 2012, מה שהתגלה כקרוב מאוד לאמת (הסינגל יצא בתחילת פברואר ונקרא "Give Me All Your Luvin'"). בסקר סוף 2011 של בילבורד, קבעו קוראי המגזין כי האלבום החדש של מדונה הוא המצופה ביותר מבין האלבומים שיצאו ב-2012. עטיפת האלבום דורגה במקום ה-11 ברשימת "50 עטיפות האלבומי הפופ הטובים ביותר ב-5 השנים האחרונות" שנערך על ידי מגזין Complex. "Give Me All Your Luvin'" - הסינגל הראשון מהאלבום, יצא ב-3 בפברואר 2012. בשיר מתארחות הזמרות ניקי מינאז' ומיה. הקליפ לסינגל יצא באותו היום, לאחר שיום לפני כן הוצגה דקה מתוכו במהלך פרק של אמריקן איידול. ב-8 בנובמבר 2011 דלפו שתי גרסאות דמו חלקיות לרשת. "Masterpiece" - הסינגל השלישי מהאלבום, יצא ב-2 באפריל 2012. השיר הגיע למקום הראשון ברוסיה, וזכה בפרס גלובוס הזהב בקטגוריית "השיר המקורי הטוב ביותר". "Girl Gone Wild" - הסינגל השני שוחרר מהאלבום, ב-2 במרץ 2012. במצעד המועדונים של בילבורד השיר הגיע למקום הראשון, והקליפ שלו קיבל כ-38 מיליון צפיות באתר YouTube. "Turn Up the Radio" - יצא לאור ב-5 באוגוסט 2012 כסינגל השלישי והאחרון מהאלבום. קליפ השיר צולם ב-18–19 ביוני 2012. השיר הפך לשיר ה-3 מהאלבום לכבוש את מצעד המועדונים. במשחק הסופרבול 2012, הופיעה מדונה עם מחרוזת מלהיטיה והסינגל הראשון שלה מהאלבום, הנקרא: "Give Me All Your Luvin'". במהלך ההופעה השתתפו הצמד למפאו, הזמר סי-לו גרין והזמרות מיה וניקי מינאז', שמשתתפות גם בקליפ של "Give Me All Your Luvin'", במהלך ההופעה נרשמה שערורייה, כשהראפרית מיה הפנתה אצבע משולשת למצלמה. הרשת המשדרת הביעה התנצלות וייתכן כי הזמרת תיקנס כעונש. ערך מורחב – The MDNA Tour ב-7 בפברואר, יומיים לאחר הופעתה הראשונה של מדונה באירוע הסופרבול, הודיע המפיק שוקי וייס באופן רשמי על הופעה של מדונה בישראל, כשנתיים וחצי לאחר שהופיעה בגני התערוכה. ההופעה התרחשה ב-31 במאי 2012, באצטדיון רמת גן. ההופעה בישראל פתחה את סיבוב ההופעות הבינלאומי של הזמרת. תאריך ההופעה המקורי תוכנן להיות יום שלישי ה-29 במאי, ואילו תוכננה הופעה נוספת גם ב-31 במאי, למרות זאת, כחודש לפני המופע בוטלה ההופעה המתוכננת הראשונה בשל לחצים. סיבוב ההופעות נחל הצלחה עצומה בכך שהפך לסיבוב ההופעות השני המרוויח ביותר בהיסטוריה של אמן סולו ושל זמרת עם כ-305 מיליון הכנסות ו-2.2 מיליון צופים, כאשר הראשון הוא סיבובה הקודם "Sticky & Sweet Tour" עם 408 מיליון הכנסות ו-3.5 מיליון צופים. האלבום זכה להצלחה חסרת תקדים במצעדים, והיה למקום הראשון ב-20 מצעדים. נכון לשנת 2012 האלבום מכר ברחבי העולם כיותר מ-1.8 מיליון עותקים. האלבום קיבל ביקורות טובות מהמעריצים ומהמבקרים כאשר קיבל 4.5 כוכבים באתר "AllMusic", ו-4 כוכבים במגזין המוזיקה, "Q". במצעד הבילבורד בארצות הברית היה למקום הראשון לאחר שמכר כ-359,000 בשבוע לצאתו, והפך לאלבומה עם המכירות הגבוהות ביותר בשבועו לצאתו מאז האלבום Music, שמכר כ-420,000 עותקים בשבוע לצאתו. מידע על האלבום MDNA באתר MusicBrainz מידע על האלבום MDNA באתר AllMusic האלבום MDNA באתר Discogs האלבום MDNA באתר ספוטיפיי האלבום MDNA באתר יוטיוב עמית קוטלר, החדש של מדונה: דאנסינג קווין, באתר ynet, 21 במרץ 2012 דפנה לוסטיג‏, מדונה באלבום "MDNA": לא ברמה של מלכת הפופ, באתר וואלה, 25 במרץ 2012 מדונה, אלה בנאסי, בני בנאסי, הדמולישן קרו, מייקל מליח, הארדי "אינדיגו" מואנזה, ויליאם אורביט, מרטן סולבג "The Material Girl is Back on the Dance Floor". PR Newswire. 19 באוגוסט 2017. נבדק ב-2017-08-20. {{cite news}}: (עזרה) ידיעה על חוזה התקליטים החדש של מדונה, באתר אינטרסקופ רקורדס מדונה למעריצים:אני צריכה לעשות מוזיקה חדשה, באתר MTV מדונה מתחילה להקליט את האלבום ה-12 שלה, באתר בילבורד מדונה תשחרר את הסינגל הראשון מהאלבום החדש שלה בינואר 2012, באתר NME בריטני ספירס ואדל שולטות במצעד סוף 2011, באתר בילבורד The 50 Best Pop Album Covers of the Past Five Years, Complex (באנגלית) המנהל של מדונה מגיב להדלפות, באתר בילבורד דפנה לוסטיג‏, מדונה בסופרבול: אצבע משולשת לזיקנה, באתר וואלה, 6 בפברואר 2012. מערכת וואלה!‏, שערוריית הסופרבול: MIA עלולה לשלם קנס, באתר וואלה, 6 בפברואר 2012. מערכת ynet, רשמית: מדונה תופיע בישראל ב-29 במאי., באתר ynet, 7 בפברואר 2012 Wayback Machine, ‏2013-04-09 מידע על MDNA, באתר המצעד האוסטרי, ארכיון מידע על MDNA, באתר המצעד האיטלקי, ארכיון מידע על MDNA, באתר המצעד הגרמני מידע על MDNA, באתר מצעד דנמרק מידע על MDNA, באתר המצעד הנורווגי מידע על MDNA, באתר המצעד של ניו זילנד מידע על MDNA, באתר המצעד הספרדי מידע על MDNA, באתר המצעד הפורטוגזי, ארכיון מידע על MDNA, באתר המצעד הפיני מידע על MDNA, באתר המצעד הצרפתי, ארכיון מידע על MDNA, באתר המצעד השוודי Madonna | Receipts, ATRL (באנגלית)